тегла бяха определени въз основа на предоставените от жалбоподателя данни, а именно обемите на производството през 2015 г. на дружества, които са разположени в държавите, представляващи 79 % от производството на Съюза (11). Теглата са, както следва: малките дружества с производство под пет милиона квадратни метра представляват 41 % от общото производство на Съюза, средните дружества с производство от пет до десет милиона квадратни метра представляват 25 % от общото производство на Съюза, а големите дружества представляват 34 % от общото производство на Съюза.
 Д. СЪСТОЯНИЕ НА ПАЗАРА НА СЪЮЗА
 1. Потребление на Съюза
 (108)
 Потреблението на Съюза бе установено чрез прибавяне на нетните продажби на Съюза към вноса от КНР и от трети държави. Обемите на производството се основаваха на данни от Евростат и на данни, получени от членове на CET.
 (109)
 По време на разглеждания период потреблението на Съюза се е променяло, както следва:
 Таблица 1
 Потребление на Съюза
 2013 г.
 2014 г.
 2015 г.
 РПРП
 Обем (в хиляди m2)
 750 158
 837 188
 851 104
 878 968
 Индекс (2013 г. = 100)
 100
 112
 113
 117
 Източник: Евростат, CET
 (110)
 Потреблението на Съюза се е увеличило през разглеждания период. Най-голямото увеличение (12 %) е отбелязано в периода между 2013 г. и 2014 г. — от 750 млн. m2 на около 837 млн. m2. Като цяло през разглеждания период потреблението се е увеличило със 17 % — от 750 млн. m2 на около 879 милиона m2 през РПРП.
 (111)
 В сравнение с периода, разгледан при първоначалното разследване, потреблението обаче все още е било с 37 % по-малко през РПРП, отколкото през 2007 г., когато то е възлизало на около 1,4 млрд. m2. Спадът на потреблението след 2007 г. се е дължал на свиване на вътрешното потребление вследствие на кризата в еврозоната и последвалата значителна рецесия в строителния сектор (12).
 2. Внос от КНР в Съюза
 2.1. Обем, цена и пазарен дял на вноса от КНР
 (112)
 Обемите и пазарният дял на вноса от Китай се основаваха на данни от Евростат.
 (113)
 По време на разглеждания период обемът и пазарният дял на вноса от КНР са се променяли, както следва:
 Таблица 2
 Обем и пазарен дял на вноса от КНР
 2013 г.
 2014 г.
 2015 г.
 РПРП
 Обем на вноса (в хиляди m2)
 22 691
 23 244
 18 167
 15 057
 Индекс (2013 г. = 100)
 100
 102
 80
 66
 Пазарен дял (%)
 3,02
 2,78
 2,13
 1,70
 Източник: Евростат
 (114)
 След налагането на антидъмпинговите мита вносът на керамични плочки от КНР е спаднал значително (13). Въпреки това китайският внос все още присъства на пазара на Съюза и през РПРП е представлявал като обем на вноса около 15 млн. m2 и 1,7 % като пазарен дял.
 (115)
 През РПРП обемът на вноса от КНР е намалял с 34 % в сравнение с 2013 г. — от около 22,7 млн. m2 на около 15 млн. m2. Пазарният дял на китайския внос е намалял от 3,2 % през 2013 г. на около 1,7 % през РПРП.
 2.2. Цена на вноса и подбиване